නව ප්‍රජාතන්ත්‍රවාදී පෙරමුණේ ජනාධිපතිධූර අපේක්ෂක සරත් ෆොන්සේකා ලබා ගන්නා ඡන්ද ප්‍රතිශතය අඩු කිරීම රටට ආදරය කරන මිනිසුන්ගේ වගකීමක් සහ යුතුකමක් බව ප්‍රවීණ කලා ශිල්පී ජැක්සන් ඇන්තනී මහතා පවසයි.සරත් ෆොන්සේකා මහතාට හිමිවන ඡන්ද ප්‍රතිශතයක් රැගෙන කොටි ත්‍රස්තවාදින්ට හා බෙදුම්වාදින්ට හිතවත් පුද්ගලයන් ජාත්‍යන්තරයට යෑමේ අවදානමක් පවතින බැවින් රටට ආදරය කරන මිනිසුන් ඔහුගේ ඡන්ද ප්‍රතිශතය අඩු කිරීමට කටයුතු කළ යුතු බවද ඔහු පැවැසීය.උදාහරණයක් ලෙස සරත් ෆොන්සේකා මහතා 40% ක ඡන්ද ප්‍රතිශතයක් ලැබුවොත් අපේක්ෂා භංගත්වයට පත් වි සිටින කොටි ත්‍රස්තවාදී හා බෙදුම්වාදයට උදව් කරන පිරිස් ජාත්‍යන්තරයට ගොස් ප්‍රකාශ කරන්නේ මේ රටේ මිනිසුන්ගෙන් 40% ක් උතුරු නැඟෙනහිර පළාත් ඒකාබද්ධ කිරීමට ස්වයං පාලනය ලබා දෙන්නට ඒ පළාතෙන් යුද හමුදා කඳවුරු අඩු කිරීම අධි ආරක්ෂිත කලාප ඉවත් කිරීමට , එල්. ටී. ටී. ඊ සිරකරුවන් නිදහස් කිරීමට කැමැත්ත ලබා දී ඇති බවය.